text: মরুধূলিকা বা মরুবালুকা হলো অতি হালকা ও অতি অল্পরকম লালচে হলুদ রঙের একটি রকমফের যা মরুভূমিতে থাকা ধূলিকণা বা বালুকণার রঙের প্রতিনিধিত্ব করে। এটিকে বেজ রঙের গূঢ় আভা বলেও অভিহিত করা হয়ে থাকে।
  
  গোলাপকাঠ রঙের পাশাপাশি মোটর রঙ করার জন্য মরুবালুকা রঙটিও ব্যবহৃত হতো।
  
  ১৯৯৮ সালে ক্রেয়লা ক্রেয়নে মরুবালুকা রঙটি অন্তর্ভুক্ত হয়।
  
  ১৯৬০ এর দশকে আমেরিকান টেলিফোন ও টেলিগ্রাফ কোম্পানি অফিস-কার্যালয়    ও বাসাবাড়ির জন্য মরুবালুকা বা মরুধূলিকা রঙের টেলিফোন বাজারজাত করে। তবে তারা এটিকে বেজ রঙে বলে উল্লেখ করেছিলো। এটা খুবই সাধারণ যে অনেকেই মরুবালুকাকে বেজ রঙ বলে ডেকে থাকেন।
  
  মরুবালুকা রঙের ছয়টি রকমফের
  
  বালুকা বাদামি
  
  ডানপাশে বা উপরে প্রদর্শিত ওয়েব রঙটি হলো ধূলিবাদামি বা বালুকা বাদামি।
  
  এর নাম থেকেই বুঝা যায় যে এটি একপ্রকার বাদামি রঙ যা আবার ধূলিকণা বা বালুকণার রঙের সদৃশ।
  
  ভূহলুদ
  
  ডানপাশে বা উপরে প্রদর্শিত হলদে ঘরানার রঙটি হলো ভূহলুদ বা আর্থ ইয়োলো (earth yellow)।
  
  ভূহলুদ হলো ইউনাইটেড স্টেটস আর্মির বারোটি ছদ্মবেশমূলক (ক্যামোফ্লাজ) রঙের একটি।
  
  বালুকা
  
  ধূলিকা বা বালুকা হলো সৈকতে থাকা বালুর রঙের উপস্থাপন।  ইংরেজিতে এর অন্য আরেকটি নাম হলো বীচ (সৈকত) যা ১৯২৩ সাল থেকে ব্যবহৃত হয়ে আসছে।
  
  ইংরেজিতে রঙের নাম হিসেবে বালুকা তথা স্যান্ড (sand) শব্দটির রেকর্ডকৃত প্রথম ব্যবহার হয় ১৬২৭ সালে।
  
  মরু
  
  মরু হচ্ছে এমন একটি হালকা হলুদাভ বাদামী রঙ যা মরুভূমির সমতল জায়গাগুলোর রঙের প্রতিনিধিত্ব করে।
  
  ইংরেজিতে রঙের নাম হিসেবে মরু (ডেজার্ট) শব্দটির রেকর্ডকৃত প্রথম ব্যবহার হয় ১৯২০ সালে।
  
  বালিয়াড়ি (ম্যাটমেটে বাদামী)
  
  বালিয়াড়ি হলো একটি রঙ বিশেষ যা মূলত কালচে রঙের বালি তথা বালিয়াড়ির রঙের উপস্থাপন।
  
  এর অন্য দুটি নাম ম্যাটম্যাটে বাদামী বা ড্র্যাব এবং মোড বেজ বা বেজরাগিণী  ব্যবহৃত হয়ে আসছে ১৬৮৬ এবং ১৯২৮ সাল থেকে।
  
  ইংরেজিতে রঙের নাম হিসেবে বালিয়াড়ি (sand dune) শব্দটির রেকর্ডকৃত প্রথম ব্যবহার হয় ১৯২৫ সালে।
  
  মাঠবাদামী
  
  ডানপাশে বা উপরে প্রদর্শিত ম্যাটম্যাটে বাদামি রঙটি হলো মাঠবাদামী। ইংরেজিতে এটি ফিল্ড ড্র্যাব (field drab) নামে পরিচিত।
  
  ইউনাইটেড স্টেটস আর্মির বারোটি অফিসিয়াল ছদ্মবেশমূলক (ক্যামোফ্লাজ) রঙের মধ্যে একটি হলো মাঠবাদামী বা ফিল্ড ড্র্যাব।
  
  তথ্যসূত্র
title: মরুধূলিকা (রঙ)